கேள்வி: இழைபு (நூல்வனப்பு) பற்றி தகவல் சொல்.
பதில்: இழைபு என்பது நூலின் வனப்பு இயல்புகள் எட்டில் ஒன்று. ஒற்றொடு புணர்ந்த வல்லெழுத்து இயைந்து வராமல் பாடி நூல் இயற்றுவது இழைபு என்னும் நூல்-வனப்பு ஆகும். அதாவது க்க, ச்ச, ட்ட, த்த, ப்ப, ற்ற – என வரும் சொற்கள் பாடலில் வராமல் நூல் செய்வது இந்த நூல்-வனப்பு. இது இருசீர்-அடி, முச்சீர்-அடி, நாற்சீர்-அடி, ஐஞ்சீர்-அடி, அறுசீர்-அடி, எழுசீர்-அடி கொண்ட பாடல்களால் அமைந்திருக்கும். :ஒற்றொடு புணர்ந்த வல்லெழுத்து அடங்காது :குறளடி முதலா ஐந்தடி ஒப்பித்து :ஓங்கிய மொழியான் ஆங்கவண் மொழியின் :இழைபின் இலக்கணம் இயைந்த தாகும். – தொல்காப்பியம், செய்யுளியல் 234 :பேராசிரியர் (தொல்காப்பியம்) கருத்து :இது இசைப்பாட்டு என்னும், இசைப்பாட்டாகிய செந்துறை மார்க்கத்தன என்றும், இழைபு அவிநயத்துக்கு உரியது என்றும், பேராசிரியர் (தொல்காப்பியம்) குறிப்பிடுகிறார். ‘''கலியும் பரிபாடலும் போலும்''’ என எடுத்துக்காட்டும் தருகிறார். ;இளம்பூரணர் கருத்து :குறளடி முதல் ஐந்தடி என்பது 4-எழுத்து அடி முதல் 17-எழுத்து அடி வரையில் உள்ள 5 வகைப் பாடலடி ;இளம்பூரணர் மேற்கோள் பாடலின் பகுதி :போந்து போந்து சார்ந்து சார்ந்து :தேர்ந்து தேர்ந்து மூசி நேர்ந்து :வண்டு சூழ விண்டு நீங்கி :நீர்வாய்க் கொண்ட நீலம் ஊர்வாய் :ஊதை வீச ஊர வாய :மணியேர் நுண்தோள் ஒல்கி மாலை :நன்மணம் கமழும் பன்னல் ஊர! இழைபு-நூல் பாடல் இவ்வாறு இருக்கும்.